
Császármetszés

Kulcsszavak: Császármetszés és kárpit párhuzam
A 21. századi nőkép olyan mértékig tolódott el a természetes testarányokról a testtömeg index idealizálása felé, hogy a nők egy jelentős része úgy érzi, hogy a társadalomban és a párkapcsolatban értéktelenebb, ha ennek nem tud megfelelni. Ezért a plasztikai sebészeti ipar műtétek egy jelentős része nem a valóban torzult testrészek helyreállításáról, hanem az előbb említett idealisztikus kép létrehozásáról szól. A plasztikai sebészeti beavatkozások ugyanakkor komoly egészségügyi rizikófaktorokat hordoznak magukban. Minél sokrétűbbek és radikálisabbak ezek a beavatkozások annál inkább torzítják a természetes arányokat és további műtétek sorait indukálják. Ezzel párhuzamosan a társadalmi elvárások egy fokozottan idealisztikus kép felé tolódnak el.
A természetes császár szülések mellett jelentős számban végeznek a hüvelyi szülés sérüléseinek elkerülésére tervezett császár műtéteket. Ennek hatására a nők egy része ellentmondásba kerül, ha anyaságra vállalkozik, mert a szüléssel vagy szülésekkel nyilvánvalóan létrejönnek változások, amelyeket leértékelődésként élnek át. A társadalom nem valódi megértéssel fordul az anyasággal járó változásokhoz, hanem megoldásokat kínál az eredeti állapot – egy idealisztikus kép - helyre állítására.
Ezekkel a grafikáimmal a harmonikus női testen megjelenő hegszövet ábrázolásával a nő testi és lelki kitettségére próbáltam reflektálni. Az álláspontom egy tényrögzítő kritikai álláspont. A munkámmal szeretném felhívni a figyelmet erre a társadalmi és esztétikai kérdéseket is érintő jelenségre.
Elképzelésemet azokhoz az életmódváltó mozgalmakhoz szeretném csatolni, amelyek egy egészséges életmód egy elfogadható társadalmi berendezkedés és egy ökologikusan fenntartható társadalom megteremtése felé hatnak. Ezek a gondolatok azok, amelyeket a Gödöllői Műhely, a magyar iparművészet bölcsője, mint életmód váltó mozgalmat a 19. századi viktoriánus prűdség és társadalmi romlottság ellenében hozott létre a William Morris-i minta alapján. A Gödöllői Műhely kibontakozását azonban az első világháború elsodorta. A szépség és minőség eszméi olyan intenzitással azóta sem találtak helyet a társadalom humánusan pozitív átalakításának törekvései között.



